پرتغال اسانسینین استرسی آزالتماقدا تأثیری
یازار : میرزه عبدالصمد ملکی | بؤلوم : ساغلاملیق+0 به یه ن
آمریکانین جورج واشینگتون دانشگاهینین محققلری بیر تحقیق ضمنینده پرتغال اسانسینین قورخو و استرسین آزالماسیندا تأثیرلی اولدوغونو بیلدیلر. بو آزمایشده، محققلر پرتغال اسانسینین قورخو و استرسه اولان تأثیرینی آراشدیردیلار.
بو آزمایشده محققلر، سیچانلاری قورخودوب اونلاری یئرلرینده قورودان بیر سس یاراتدیلار. بو سیچانلار اوچ دستهیه بؤلونموشدولر. اونلارین بیر دستهسی فقط سس معرضینده اولدولار، بیر تعدادی سسدن اؤنجه و سونرا سو معرضینده اولدولار و بیر ساییسیدا سسدن اؤنجه و سونرا پرتغال اسانسی معرضینده اولدولار.
محققلر گؤردولر کی پرتغال اسانسینی اییلهین سیچانلار داها آز قورخوبلار.هابئله اونلارین امنیت سلوللاری بو اسانسی دادمایان سیچانلارا گؤره فرقلی ایدی.
مدیکال دیلینین یازدیغینا گؤره، پرتغال اسانسی داوالارا گؤره داها صرفهلی و داها آز عارضهلیدیر.
بو ترهوزلری پیشمیش یئیین
یازار : میرزه عبدالصمد ملکی | بؤلوم : ساغلاملیق+0 به یه ن
ترهوزلرین چیی یئییلمهسینه همیشه تأکید اولونور. بو مسأله ترهوزلرین چوخوندا صادق اولسا دا بعضیسینده اونلارین پیشمیش یئییلمهسی داها فایدالی اولور.
ترهوزلرده یوخاری مقداردا آنتی اوکسیدان وار. آنتی اوکسیدانلار، بدندهکی آزاد رادیکاللاری آرادن آپاریب خستهلیکلرین چوخونون قارشیسینی آلار. بونا گؤره ترهوزلرین مصرفی اورک دامار و سرطان ریسکینی آزالدار.
بامادور، یئرکؤکو و بروکلی کلمینین پیشیریلمهسی اونلارین ارزشینی آرتیرار. یعنی بو ترهوزلرده فیتوکمیکال ترکیبلری حرارت گؤرمزسهلر سلول جداریندا حبس قالارلار.
بامادور
بامادور، علمی لحاظدان میوهلر سیراسیندا یئر آلیر. آما پیشیریلدیگی زمان ترهوز ساییلیر. بامادور چوخ فایدالی و ث ویتامینی و لیکوپن ایله دولودور. لیکوپن اونون قیرمیزیلیغینا سبب اولان فیتوکمیکالدیر.
بامادورو سودا و یا بوخاردا پیشیرمک اوندا اولان لیکوپنین لاپ یاخشی فعال ائتمک یولودور. لیکوپن، سرطان ریسکینی آزالدار، اورگین ساغلیغینی آرتیرار و نورولوژیکی عکس العمللری گوجلندیرر.
بروکلی
بروکلی، کلملر عایلهسیندن ساییلیر و اونون آنتی اوکسیدان خاصیتی یوخاریدیر. هابئله بروکلی لوتئین و توکوفرول ایله دولودور. بو ترکیبلر قان دامارلارینین التهابینی آزالدیب سرطان ریسکینی آزالدیرلار.
بروکلینی پیشیرمک اوندا اولان کاروتنوئیدلری آزاد ائلر. بروکلینین لاپ گؤزل پیشیرمه یولو اونو سودا و یا بوخاردا پیشیرمکدیر. بو ایش ایله کاروتنوئید، لوتئین و فیتوئنلرین خاصیتی گوجلنر. فیتوئن پروستات سرطانین احتمالینی آزالدار.
یاخشی اولار بروکلی آز مدت قاینار سویون ایچینده قالا و سونرا گؤتوروله.
یئرکؤکو
یئرکؤکو، ویتامینلر، بتاکاروتن و چوخلو معدنی مادهلر ایله دولو ترهوزدیر. یئرکؤکو، ویتامین آ و بتاکاروتنین اوندا چوخ اولدوغونا گؤره، آنتی اوکسیدان خاصیتینه مالکدیر. آزمایشلر یئرکؤکونون سودا پیشیریلمهسیله کاروتنوئیدلرین یوزده 14 آرتیریلماسینا سبب اولدوغونو گؤستریر.
یئرکؤکونو آیری جور پیشیرمک اوندا اولان آنتی اوکسیدانلیق خاصیتینی آزادلیر. یئرکؤکونون پیشمهسینه لاپ مناسب حرارت 130 درجه 20 دقیقهدهدیر.
اوشاقلارین بئینین گوجلندیرن یئمهلیلر
یازار : میرزه عبدالصمد ملکی | بؤلوم : ساغلاملیق+0 به یه ن
اوشاقلاری هوشلو و عاغیللی بارا گتیرمک اوچون آیری مسائلدن علاوه اونلارین یئمکلرینه دقّت یئتیرمک لازمدیر.
بئیین دوستلاری:
1. کامل تاخیللار 2. یاغلی بالیقلار 3. بلوبری 4. بامادور 5. ب ویتامینلری و فولیک اسید 6.قره اوزوم 7. کدو توخومو 8. بروکلی کلمی 9. خام آجیل (پوسته، بادام، فیندیق و . . .)
بئیین دوشمنلری:
1. فست فودلار 2. شور یئمهلیلر 3. فراوری اولموش غذالار 4. قیزارتمالی غذالار 5. شیمیایی کودلا تماسدا اولان غذالار 6. شیمیایی یوخو گتیرن ترکیبلی یئمهلیلر 7. الکل 8. مصنوعی شیرینلهدنلر 9. قیویر زیویر (پوفک و چیپس و . . .)
زیتون یاغینین تانینمامیش خاصیتلری
یازار : میرزه عبدالصمد ملکی | بؤلوم : ساغلاملیق+0 به یه ن
العالمین وئردیگی خبره گؤره، زیتون یاغیندا اولان هیدروکسی استرول، حیوانی یاغین منفی تأثیراتینی آزالدار. بو مادهنین ضد اوکسیده اولماق خاصیتی وار که بئیین و اورگین ساغلیغی اوچون فایدالیدیر.
محققلر بو معلوماتی سیچانلار اوستونده آزمایشدن اله گتیریبلر. بو آزمایشده سیچانلارین هامیسینا چوخ مقداردا حیوانی یاغ وئریلرکن اونلار 4 یئره بؤلوندولر و فقط بیر دستهسینه حیوانی یاغدان علاوه زیتون یاغی وئردیلر. 12 هفتهدن سونرا بو سیچانلارین هامیسیندان نمونه آلیندی. نتیجهده بللی اولدو کی زیتون یاغی یئیهن سیچانلاردا کلسترول آرتیمی یوخدور آما او بیریلرده کلسترول چوخالیب.
محققلرین نظرینه گؤره بو آزمایشین نتیجهسی انسانلاردا دا همان اولار. اونا گؤره توصیه ائلیرلر هیدروکسی استروللی مادهلرین مصرفی چوخالسین.
علمی افسانهنین واقعیت تاپماسی؛ کؤک سلوللارینی، یارانین اوستونه شلیک ائدن اسپری
یازار : میرزه عبدالصمد ملکی | بؤلوم : ساغلاملیق+0 به یه ن
RenovaCare کومپانیسی یارالارین اوستونه کؤک سلوللارینی شلیک ائدن توفنگ دوزلدیب. کؤک سلوللار سایتینین وئردیگی خبره گؤره، SkinGun آدلانان بو محصول 10 ایل مطالعهنین نتیجهسینده اله گلیب.
بو توفنگ، یانیغی اولان مریضلرین اؤز کؤک سلوللارینی اونلارین یارالارینین اوستونه اسپری ائلیر و یئری قالمادان توختاماسینا کؤمک ائلیر.
محققلری بو محصولون مریضخانالاردا استفادهسینه داها آرتیق مطالعهیه احتیاج گؤرورلر و هابئله اونون تجاریلشمهسی اوچون FDA-نین تأییدینی گؤزلورلر.
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab bjn_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab